Document ID: 32006D0321

ODLOČBA KOMISIJE
z dne 28. aprila 2006
o spremembi odločb 2005/710/ES, 2005/733/ES in 2005/758/ES glede podaljšanja njihovega obdobja uporabe za nekatere zaščitne ukrepe v zvezi z visoko patogeno aviarno influenco v Romuniji, Turčiji in na Hrvaškem
(notificirano pod dokumentarno številko C(2006) 1710)
(Besedilo velja za EGP)
(2006/321/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
ob upoštevanju naslednjega:
(1)
Aviarna influenca je nalezljiva virusna bolezen pri perutnini in pticah, ki povzroča smrt in motnje, ki lahko hitro dobijo epizootske razsežnosti in resno ogrozijo zdravje živali in ljudi ter zelo zmanjšajo donosnost reje perutnine. Obstaja tveganje, da se povzročitelj bolezni vnese v Skupnost z mednarodno trgovino z živo perutnino, živimi pticami, ki niso perutnina, in nekaterimi njihovimi proizvodi.
(2)
Po izbruhu aviarne influence, ki jo je decembra 2003 v jugovzhodni Aziji povzročil visoko patogeni sev virusa H5N1, je Komisija sprejela več zaščitnih ukrepov v zvezi z aviarno influenco. Navedeni ukrepi so vključevali zlasti Odločbo Komisije 2005/710/ES z dne 13. oktobra 2005 o nekaterih zaščitnih ukrepih v zvezi z visoko patogeno aviarno influenco v Romuniji (3), Odločbo Komisije 2005/733/ES z dne 19. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco v Turčiji in razveljavitvi Odločbe 2005/705/ES (4) in Odločbo Komisije 2005/758/ES z dne 27. oktobra 2005 o nekaterih zaščitnih ukrepih v zvezi s sumom na visoko patogeno aviarno influenco na Hrvaškem in o razveljavitvi Odločbe 2005/749/ES (5).
(3)
Od sprejetja odločb 2005/710/ES, 2005/733/ES in 2005/758/ES je bilo med nadzorom v Romuniji, Turčiji in na Hrvaškem potrjenih več novih primerov aviarne influence. Zato morajo omejitve iz navedenih odločb, ki zadevajo te države, še naprej veljati in sicer s podaljšanjem njihovega obdobja uporabe do 31. julija 2006.
(4)
Odločbe 2005/710/ES, 2005/733/ES in 2005/758/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
V členu 4 Odločbe 2005/710/ES se datum „30. aprila 2006“ nadomesti z „31. julija 2006“.
Člen 2
V členu 6 Odločbe 2005/733/ES se datum „30. aprila 2006“ nadomesti z „31. julija 2006“.
Člen 3
V členu 5 Odločbe 2005/758/ES se datum „30. aprila 2006“ nadomesti z „31. julija 2006“.
Člen 4
Države članice nemudoma sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
Člen 5
Ta odločba je naslovljena na države članice.
V Bruslju, 28. aprila 2006

Labels: 17
0
3
6
18